**Мура** (хрватски, унгарски и словенечки: *Mura*; прекмурски: *Müra* или *Möra*; германски: *Mur*) — река во Средна Европа која извира од Високите Таури на Централните Источни Алпи во Австрија на надморска височина од 1.898 м и се влева во Драва во Хрватска.

Реката има вкупна должина од 480 км. Од нив, 330 км отпаѓаат на внатрешноста на Австрија; 95 км во и околу Словенија (67 км долж границите со Австрија и Хрватска, 28 км во внатрешноста на Словенија), а остатокот ја образува границата меѓу Хрватска и Унгарија. Најголем град по течението на Мура е Грац (Градец) во Австрија. Сливот зафаќа површина од 13.800 км2.

Поважни притоки на Мура се Мирц, Сулм, Шчавница, Ледава и Трнава.

Течение
-------

Реката извира од тешко достапна долина во областа Лунгау на покраината Салцбург, Австрија. Тече на исток низ Тамсвег, па преминува во покраината Штаерска.

Меѓу Тамсвег и Унцмаркт-Фрауенбург, Мура тече низ стрмна долина, и напоредно со теснолиниската пруга наречена по неа (Мурталбан, 65 км). Од Унцмаркт натаму, реката продолжува во источен правец низ индустриските градови Леобен и Брук на Мура. Тука во неа се влева Мирц, па нагло свртува на југ и тече низ градот Грац.

Течејќи низ центарот на Грац, Мура минува под утврдената височина Шлосберг и крај стариот град. Некогаш реката била многу загадена од неколку фабрики за хартија крај брегот и железарницата кај Леобен, но почнувајќи од 1980-тите, квалитетот на водата е значително подобрен.

Од Грав реката продолжува на југ, одминувајќи го Лајбниц (Липница) и се спојува со Сулм, каде фаќа поисточен правец. Недалеку од Шпилфелд (Шпилје), реката ја образува границата меѓу Австрија и Словенија сè со Бад Радкерсбург (Радгона) и Горна Радгона, каде целосно преминува во Словенија.

Во Словенија Мура минува низ Раденци и Вержеј. Таму влегува во областите наречени по неа — Прекмурје („преку Мура") во Словенија и Меѓимурје („меѓу Мура") во Хрватска. На ова подрачје сè уште се среќаваат влечни скели и пловечки воденици.

Во Горно Меѓимурје реката често го менува течението, полека движејќи се на север од левата страна. Тука се среќава шумата Муршчак, помеѓу Домашинец и Долен Храшчан. Примајќи ја последната значајна притока Трнава, Мура се влева во Драва кај Леград во Копривничко-крижевачката жупанија, Хрватска.

Ползување
---------

Пловечка воденица на Мура во Вержеј, Словенија.
Мура стопански се ползува уште од стариот век. Познато е дека во IV век п.н.е. на нејзините брзаци работеле пловечки воденици, технологија подоцна наследена од Словените и Маѓарите. Многу од ваквите воденици работеле и во 20-тите и 30-тите години на XX век, од кои денес е активна Бабичевата воденица (Бабичев млин) кај Вержеј во Словенија.

Реката носи помали количества злато кои не се доволни за современа експлоатација, но сепак се собрале во подалечното минато. Организираното испитување и ползување на златото и другите месни ресурси отпочнало во 1772 г.

Во Австрија, Мура има неколку хидроелектрични брани.

Галерија
--------

* Изворот на МураИзворот на Мура
* Мура во Грац, АвстријаМура во Грац, Австрија
* Мура кај ЛајбницМура кај Лајбниц
* Мура во СловенијаМура во Словенија
* Вливот на Мура во Драва кај Леград, ХрватскаВливот на Мура во Драва кај Леград, Хрватска

Наводи
------

1. 1 2  Novak, Vilko. 2006. *Slovar stare knjižne prekmurščine*. Ljubljana: ZRC SAZU, pp. 262, 269.
2. 1 2  „Reke, dolge nad 25 km, in njihova padavinska območja". Statistical Office of the Republic of Slovenia. 2002.
3. ↑  Острошки, Лилјана, уред. (декември 2015). *Статистички годишник на Република Хрватска 2015* (PDF). Државен завод за статистика. стр. 49. ISSN 1333-3305. Посетено на 27 декември 2015.
4. ↑  „Milling as Remembrance of Times Past in Prekmurje". *slovenia.si*. May 2008. Посетено на 26 March 2015.

Надворешни врски
----------------

|  |  |
| --- | --- |
| Ризница | „Мура" на Ризницата ? |

* Состојба на Мура во Горна Радгона Архивирано на 4 јуни 2013 г. и Петањци Архивирано на 4 јуни 2013 г. — водостој, проток и температура за изминатите 30 дена. АРСО.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Хидрографија на Хрватска |
| --- |
|  |
| Реки | 
* Сава
* Драва
* Купа
* Дунав
* Босут
* Корана
* Бедња
* Лоња
* Чесма
* Уна
* Вука
* Добра
* Цетина
* Глина
* Карашица
* Сутла
* Орљава
* Илова
* Одра
* Лика
* Крапина
* Крка
* Пакра
* Суња
* Зрмања
* Мура
* Плитвица
* Мрежница
* Глоговница
* Купчина
* Мирна
* Трнава
* Спачва
* Бољунчица
* Карашица
* Раша
* Неретва
* Рјечина
* Студва
* Слуњчица
* Гацка
* Јадро
* Омбла

 |
|  |
| Езера | 
* Вранско Езеро (Далмација)
* Дубравско Езеро
* Перучко Езеро
* Прокљанско Езеро
* Вараждинско Езеро
* Вранско Езеро (Црес)
* Крушќичко Езеро
* Плитвички Езера
* Баќински Езера

 |
|  |
| Долини, кањони и паркови на природата | 
* Лим
* Пакленица
* Копачки рит
* Лоњско Поле

 |
|  |
| Канали | 
* Боботски Канал
* *Дунавскосавски Канал (предложен)*

 |
|  |
| Протоци | 
* Велебитски Канал

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 234353050
* LCCN: sh87002198
* GND: 4210286-8
* BNF: cb169359554 (податоци)
* NKC: ge399687

 |

 |